AFWAGTING | Ronell Bezuidenhout
AFWAGTING DAGSTUKKIES VIR DIE ADVENT
Ondersteun ons bediening vir Desember 2020
Die daaglikse boodskappe word ook élke dag per Whatsapp gestuur. Jy kan ook die boodskappe daagliks hier op die webwerf volg. Ons deel ook ekstra inligting, video's en en musiek op die webwerf, Facebook Instagram en YouTube. Daar is ook inspirerende weeklikse video's en gesprekke soos ons VEELKLEURIG-reeks.
ONDERSTEUN ONS ASB VIR DIE MAAND DESEMBER
Ek wil jou vra om 'n bydrae te maak om die koste van al die projekte te help dra. As dit in jou vermoë is om my te ondersteun, ontvang ek dit met dankbaarheid.
Jy kan hier onder op die skakel klik en dan 'n betaling deur die platform Payfast maak. Dit is 'n maklike en baie veilige betalingwyse!
KLIK EN ONDERSTEUN ONS
LEES ALLES OOR AFWAGTING
DESEMBER SE MEDITASIES: AFWAGTING
Advent is vir my sinoniem met 'n klein seuntjie (wat nou al jong man moet wees). Toe my sussie nog 'n jong proefjuffrou was, moes sy vir die Graad eentjies 'n les aanbied oor die geboorte van Jesus. 'n Dag of wat later nooi sy die kindertjies om die storie oor te vertel.
Daar staan "Klein Seuntjie" op. Die knapie leef hom só in die panarie van Josef en Maria in. Dit is asof hy saam van herberg na herberg stap. Nêrens is enige slaapplek beskikbaar nie. Waarom is die problem so groot? Met sy oë wat al groter rek, verduidelik hy: "want Maria raak al swangerder en swangerder....".
Dit is advent! Dit is die tydperk waar ons christene die dae begin af tel. Die afwagting groei en groei. Ook die sug van die aarde (soos Paulus vertel in Rom 8) klink harder en harder. Die afwagting raak intenser. Dit is presies wat die woordjie "advent" beteken: om te wag. Ons wag dat Kersdag aanbreek. Ons vier die koms van die Verlosser.
Advent beteken om "met afwagting te leef". Omdat die storie nie by Kersfees ophou nie. Ook ons versugting klink al harder: "Kom Jesus. Maranatha." Ons leef in afwagting vir die tyd dat al God se beloftes vervul word. Advent is rondkyktyd. Dis wakkerword-tyd. Ons soek na al die voorlopige "tekens" van die naderende koms van die bruidegom.
Het jy geweet dat advent al van die vierde eeu af gevier word? Dink net op hoeveel geslagte en geslagte se skouers staan ons vandag, almal mense wat besig om uit te kyk. ("Wagters op die mure" noem die psalmskrywer ons). Ons wag vir die finale koms van die Lig wat alle donker vir ewig sal verwyder. Al swangerder en swangerder.
Daar is geen lekkerder feestyd vir christene om te vier nie. Vier weke lank!
Adventstyd begin altyd op die Sondag naaste aan 30 November. Op elke Sondag word nóg 'n kers van die adventskrans aangesteek, totdat daar net een oor bly: die groot witte. Die Christuskers vir kersoggend.
Ons behoort nie advent net op die vier Sondae te vier nie. Inteendeel! Begin deur vir jou jou eie adventskrans te maak. Natuurlik kan jy een koop, maar die rede waarom ek my eie een maak, is omdat my onperfekte poging my ook moet herinner aan my eie onperfektheid. Jaar na jaar kry ek kans om 'n nuwe een te maak, presies hoe genade ook werk. Vir eeue lank was dit net vier kerse op die adventskrans - deesdae sit ons 'n vyfde kers ook op. Hierdie adventskrans kom op die etenstafel en elke aand word 'n kers aangesteek.
Elke kers het 'n spesifieke betekenis. Ja, jy sou dalk vir jou die regte kleur kerse kon aanskaf (alhoewel ek sommer bloot wittes gebruik. Die kleur is nie die belangrike nie, die betekenis is).
Oorspronklik is daar drie perses, dis mos die kleur van koninklikheid; helaas ook die kleur van lyding. Kersfees en die kruisiging staan nooit los van mekaar nie, ons is gelyktydig in hierdie tyd ook besig om lewens te ondersoek. Dis ook tyd vir skuldbelydenis. Maar om advent nie met lydenstyd te verwar nie, is daar 'n vierde kers, 'n ligroos/pienke. Die kers van vreugde! Ten slotte, die groot wit Christuskers vir kersdag.
Op die eerste Sondag (29 Nov.) word die eerste kers aangesteek: die "Kers van Hoop". Steek hierdie kers bv. elke aand met aandete aan en vertel aan mekaar (of maak bloot by jouself 'n nota) waar julle tekens van hoop in die wêreld sien. Op die tweede Sondag (6 Des) word die eerste kers weer aangesteek en daarna die tweede kers. Dit is die "Kers van Vrede". Volg dieselfde ritueel al met week een. Dan kom derde kers (die "Kers van Vreugde") in week drie aan die beurt. In die laaste week word die vierde kers ("Die Kers van Liefde") aangesteek,
Elkeen van hierdie kerse is 'n herinnering dat ons in 'n gebroke wêreld leef waar daar 'n behoefte is vir meer hoop, vrede, vreugde en liefde. Dit herinner ons ook aan ons roeping om draers van hierdie vier waardes te wees.
Maak van hierdie 4 weke voor Kersfees 'n feesstyd wat jou en jou gesin se lewe verryk. Doen moeite om ander mense daarby in te sluit. Kyk uit vir plekke rondom jou waar mense moedeloos is; waar vrede en onmin heer. En word daar 'n bringer van hoop, vrede, vreugde en liefde. Dis waaroor Kersdag gaan.
Desember se dagstukke:
Hierdie maand fokus ons op die Afwagting van Advent . Die reeks duur vanaf 1 Desember tot 31 Desember.
Daaglikse WhatsApp meditasie-boodskappe
Jy kan inteken om daaglikse boodskappe te ontvang:
Jy kan ook daarop staatmaak dat boodskappe altyd op dieselfde tyd, via whatsapp, uitgestuur word. Jy kan kies tussen 21:00 of 07:00 vir jou dagstukkie se lewering.
Jy kan ook die boodskappe daagliks hier op die webwerf volg.
Ons deel ook ekstra inligting, video's en selfs musiek op Facebook.
Ons vra met groot vrymoedigheid donasies vir hierdie reekse, soos wat jy dit kan bekostig. Dit is gerieflik en veilig deur die skakel onder te volg.